section_heading: Produkcija
paragraph_text: Dok je pisao epizodu "Tabula Rasa", Damon Lindelof predložio je da John Locke bude u invalidskim kolicima prije dolaska na otok; ostatak scenarističkog tima u početku je bio šokiran tom idejom, ali kasnije su je objeručke prihvatili. Kako bi preokret oko navedenog bio što veći, tijekom epizode u flashback priči sve scene namjerno su snimane na način da prikrivaju kolica. U sceni u kojoj Locke sjedi na svom krevetu paraliza je vidljiva u obliku medicinskog stroja za živčanu stimulaciju koji se nalazi na noćnom ormariću.